armvectores/hy_wikipedia_2023 huggingface dataset:
Պոտսդամ-Միտելմարկ (շրջան)

Պոտսդամ-Միտելմարկ  (գերմ.՝ Landkreis Potsdam-Mittelmark), շրջան Գերմանիայում։ Շրջկենտրոնն է Բադ Բելցիգ քաղաքը։ Զբաղեցնում է 2575,05 կմ2։ Բնակչությունը՝ 205 119 մարդ։ Բնակչության խտությունը՝ 80 մարդ/կմ2։
Շրջանի պաշտոնական կոդը՝ 12 0 69։ Շրջանում կա 38 համայնք։


== Ժողովրդագրություն ==
Այժմյան ժողովրդագրությունը և կանխատեսումները

		
		


== Քաղաքներ և համայնքներ ==
Վերդեր (Հաֆել) (23 057)
Տելթով (22 410)
Կլայնմախնով (19 835)
Շտանսդորֆ (14 190)
Բելից (11 898)
Միխենդորֆ (11 773)
Բադ Բելցիգ (11 291)
Կլոստեր Լեհնին (11 134)
Շվիլովզե (10 177)
Նուտետալ (8803)
Գրոս Կրոյց (8191)
Տրոյենբրիցեն (7814)
Վիզենբուրգ (4712)
Զեդիներ Զե (4215)Բեցզեի ենթակայությունՀաֆելզե (3497)
Բեցզե (2519)
Ռոսկով (1240)
Բեցզեհայդե (662)
Պևեզին (572)Բրյուկի ենթակայությունԲրյուկ (3628)
Բորկհայդե (1858)
Բորկվալդե (1576)
Գոլցով (1335)
Պլանեբրուխ (1124)
Լինտե (Բրանդենբուրգ) (905)Վուստերվիցի ենթակայությունՎուստերվից (3132)
Բենսդորֆ (1246)
Ռոզենաու (955)Նիմեգկի ենթակայությունՆիմեգկ (2076)
Պլանետալ (988)
Մյուլենֆլիս (945)
Ռաբենշտայն (873)։ Ցիզարի ենթակայություն

Ցիեզար (2567)
Գյորցկե (1360)
Վոլին (907)
Գրեբեն (579)
Վենցլով (565)
Բուկաուտալ (510)(30 սեպտեմբերի 2010)


== Ծանոթագրություններ ==
Խոիրոկոիտիա

Խոիրոկոիտիա (հուն․՝ Χοιροκοιτία), գյուղ Կիպրոսի Հանրապետության Լառնակայի շրջանում։ Տեղակայված է Տոխնի գյուղից 2 կմ դեպի հյուսիս։ Գյուղը մոտ է գտնվում 1998 թվականից ՅՈՒՆԵՍԿՕ-ի համաշխարհային ժառանգության օբյեկտ հանդիսացող Խիրոկիտիա պատմական հուշարձանին։


== Բնակչություն ==
Ըստ 2011 թվականի տվյալների գյուղի բնակչությունը կազմել է 632 մարդ, մեծամասնությունը հույն կիպրացիներ են։


== Ժողովրդագրություն ==


== Ծանոթագրություններ ==
Կառուլա (գյուղ, Սաառեպեեդի շրջան)

Անվան այլ կիրառումների համար տե՛ս՝ ԿառուլաԿառուլա (էստ․՝ Karula), գյուղ Էստոնիայի Վիլյանդիմաա նահանգի Սաառեպեեդի շրջանում։
2011 թվականի տվյալներով գյուղում բնակվում էր 217 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բրենյանո

Բրենյան  (իտալերեն՝ Bregnano), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 5508 մարդ, խտությունը՝ 852 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 22070։ Հեռախոսային կոդ՝ 031։


== Ծանոթագրություններ ==
Վելյու

Անվան այլ կիրառումների համար տե՛ս՝ Վելյու (այլ կիրառումներ)Վելյու (ֆր.՝ Veslud), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնան։ Մտնում է Լան-2 համայնքի կազմի մեջ։ Համայնքի շրջանն է համարվում Լանը։
Համայնքի INSEE ծածկագիրն է 02791։


== Բնակչություն ==
Համայնքի բնակչությունը 2010 թվակականի մարդահամարի տվյալներով կազմել է 257 մարդ։ 


== Տնտեսություն ==
2010 թվականին 172 մարդկանցից (15—64 տարեկան) 124-ը եղել են առավել ակտիվ տնտեսվարողներ, 48-ը եղել են համեմատաբար ոչ ակտիվ (ակտիվության ցուցանիշը կազմել է 72,1 %, 1999 թվականին կազմել է 75,0 %)։ 124 ակտիվ քաղաքացիներից 112-ը աշխատել են տարբեր ձեռնարկություններում (60 տղամարդ և 52 կին), անաշխատունակների թիվը կազմել է 12 (6 տղամարդ և 6 կին)։ 48 ոչ ակտիվ մարդկանցից 17-ը եղել են կամ աշակերտ կամ էլ ուսանող, 19-ը եղել են թոշակառու, 12-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Վելյու (ֆր.)


== Ծանոթագրություններ ==
Երիցասար (այլ կիրառումներ)

Երիցասար անվանումը ունի հետևյալ իմաստները՝

Երիցասար, լեռնագագաթ Սյունիքի մարզում
Երիցասար, լեռնագագաթ Արարատի մարզում
Երիցասար, լեռնագագաթ Կոտայքի մարզում
Երիցասար, լեռնագագաթ Գեղարքունիքի մարզում
Երիցասար, լեռնագագաթ Գեղարքունիքի մարզում
Մարտին Օ'Մելի

Մարտին Ջոզեֆ Օ'Մելի (անգլ.՝ Martin Joseph O'Malley, հունվարի 18, 1963 թ, Վաշինգտոն), ամերիկացի քաղաքական գործիչ, դատախազ։ 2007-2015 թվականներին եղել է Մերիլենդի 61-րդ նահանգապետը՝ հաղթանակներ տանելով միմյանց հաջորդած երկու ընտրություններում, որոնք անց են կացվել 2006 թվականի նոյեմբերի 7-ին և 2010 թվականի նոյեմբերի 2-ին։ Ընդ որում՝ 2006 թ. ընտրություններում հաղթել է նախկին նահանգապետին՝ հանրապետական Ռոբերտ Էռլիխին։ Նախքան Մերիլենդի նահանգապետ ընտրվելը Մարտին Օ'Մելին պաշտոնավարել է որպես Բալթիմորի քաղաքապետ և այդ պաշտոնում հասել է ակնառու հաջողությունների։ 2002 թվականին Esquire ամսագիրը Մարտին Օ'Մելիին հռչակել է «Լավագույն երիտասարդ քաղաքապետն ԱՄՆ-ում», իսկ 2005 թվականին Time ամսագիրը նրան ընդգրկել է ԱՄՆ-ի խոշոր քաղաքների լավագույն քաղաքագլուխների հնգյակում։
2019 թվականին Մարտին Օ'Մելին լույս է ընծայել իր առաջին գիրքը՝ Smarter Government: How to Govern for Results in the Information Age խորագրով։ Հաջորդ տարում հրատարակել է դրա շարունակությունը հանդիսացող Smarter Government Workbook: A 14-Week Implementation Guide to Governing for Results աշխատությունը։
Մարտին Օ'Մելին ԱՄՆ դեմոկրատական կուսակցության անդամ է։


== Ծանոթագրություններ ==


== Հղումներ ==
Մերիլենդի նահանգային կառավարություն պաշտոնական կայք էջ
O'Malley & Brown Archived 2006-10-26 at the Wayback Machine. official campaign site
Martin O'Malley Archived 2006-10-26 at the Wayback Machine. official campaign site
OMalley Appearances on C-SPAN
Դևիդ Հիլի

Դևիդ Հիլի (անգլ.՝ David B. Healy, դեկտեմբերի 22, 1936(1936-12-22), Լոս Անջելես, Կալիֆոռնիա, ԱՄՆ - հունիսի 6, 2011(2011-06-06), Sierra Vista, Կոչիս շրջան, Արիզոնա, ԱՄՆ), ամերիկացի աստղագետ և աստերոիդների հայտնաբերող։ Աշխատել է Ջանկ Բոնդի աստղադիտարանում։ Հայտնի է իր ներդրումով Բարնհամի երկնային ձեռնարկի ստեղծման մեջ։ Նա աշխատել է Նյու Յորքի ավտոմոբիլային արդյունաբերությունում, իսկ դրանից հետո՝ որպես բրոքեր։ Թոշակի անցնելով՝ տեղափոխվել է Արիզոնա։ Նրա հետաքրքրությունների շրջանակում են եղել աստղագիտությունը և մոլորակների հայտնաբերումը։ Նյու Յորքում ապրելիս Հիլին երկար տարիներ անդամակցել է Լոնգ Այլենդի աստղագիտական միությանը։ Տեղափոխվելով Արիզոնայի Սիերա Վիստա քաղաք՝ դարձել է Հուաչուա աստղագիտական ակումբի անդամ։
Հիլին հայտնի է իր նորարական աշխատանքով՝ աստղալուսանկարչության ասպարեզում (մասնավորապես սառեցման և էմուլսիաների օգտագործման համար), բացի դրանից, առաջատար աստղագիտական հրատարակումներում նա կատարել է բազմաթիվ հրապարակումներ։ Հիլին հիմնել է Ջանք Բոնդ աստղադիտարանը Արիզոնայում։ Աստղադիտարանում տեղադրվել է 32 դյույմանոց Կրետյենի ռեֆլեկտոր աստղադիտակ, որը կիրառվել է աստերոիդների աստղաչափության համար։ Այս աստղադիտակով են կատարվել ավելին քան 500 հայտնաբերումներ։
Դևիդ Հիլիին է վերագրվում 213 աստերոիդների հայտնաբերումը, որոնցից 3-ը նա կատարել է այլ աստղագետների հետ համատեղ։ Այն բանից հետո, երբ 2008 թվականին մահացավ աստղադիտարանի գլխավոր աստղագետը, Ջեֆրի Մեդկիֆը, Հիլին սկսեց զբաղվել էկզոմոլորակների որոնմամբ։
1999 թվականի սեպտեմբերի 4-ին Մայք Քոլինզի և Մ. Ուայթի կողմից հայտնաբերված աստերոիդը անվանվել է Դևիդ Հիլիի պատվին։


== Ծանոթագրություններ ==


== Արտաքին հղումներ ==
Աստերոիդների ցանկ (73201-73300)

Աստերոիդների ցանկ (73101-73200)  • Աստերոիդների ցանկ  • Աստերոիդների ցանկ (73301-73400)
 Աստերոիդների ցանկ (73101-73200)  • Աստերոիդների ցանկ  • Աստերոիդների ցանկ (73301-73400)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Սեմիչնի (Դուբովսկի շրջան)

Սեմիչնի (ռուս.՝ Семичный), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Սեմիչանսկի գյուղական համայնքի վարչական կենտրոնն է։
Աղիջուր

Աղիջուր, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Նեմրութ լեռան հյուսիսարևմտյան կողմում՝ Մեղրագետի ակունքների շրջանում։


== Բնակչություն ==
XX դարի սկզբին ուներ 12 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Արմֆոն 0520

Արմֆոն 0520 (TSD Octa A0520P), Արմֆոն 5 դասի սմարթֆոն, որը նախագծել և արտադրել է հայկական «Թեքնոլոջի ընդ Սայնս Դայնամիքս» (Technology and Science Dynamics) ընկերությունը։ Հեռախոսը ներկայացվել է 2016 թվականի հունիսի 6-ին և նույն օրը հանվել է վաճառքի։
2016 թվականի դեկտեմբերից ArmPhone-ը սմարթֆոնների վաճառք սկսեց նաև ռուսական շուկայում։


== Տես նաև ==
TSD
Արմֆոն


== Ծանոթագրություններ ==


== Արտաքին հղումներ ==
Տեղի է ունեցել Արմֆոն հայկական առաջին հեռախոսների պաշտոնական շնորհանդեսը
Կլապովսկայայի դաստակերտ

Կլապովսկայայի դաստակերտ (ռուս.՝ Усадьба Клаповской), դաստակերտ Մոսկվայում։ Հասցեն` Գոնչարնայա փողոց, տուն 14-16։ Մշակութային ժառանգության դաշնային նշանակության օբյեկտ է։


== Նկարագրություն ==
Դաստակերտի համակառույցը բաղկացած է գլխավոր տնից և երկու կողաշենքերից, որոնք միացնում է ձուլածո ճաղերով և երկու դարպասով ցանկապատը։ Գլխավոր շենքը կառուցվել է 1800-ական թվականներին կառուցված երկհարկանի ուղղանկյուն շենքի հիման վրա։ Նույն ժամանակ կառուցվել է նաև հյուսիսային կողաշենքը, որը նման է ոչ հեռու գտնվող Բատաշևի դաստակերտի կողաշենքերին (ըստ այլ տեղեկության` դաստակերտի գլխավոր շենքի հիմքում XVII դարի մեկհարկանի ապարանք է)։ Մեր օրերը հասած ամպիր ոճի նկարագիրը դաստակերտը ստացել է 1812 թվականի հրդեհից հետո` 1816-1823 թվականներին, վաճառական Ի. Ս. Ռախմանովի պատվերով տեղի ունեցած վերակառուցման ժամանակ։ Աշխատանքների ընթացքում կառուցվել է հարավային կողաշենքը, գլխավոր բակը և փողոցը բաժանել է կոպտատաշ շարվածքով հիմքի վրա ամրացված ձուլածո ցանկապատը։ Մուտքի դարպասը շրջանակված է եղել կոթողային մույթերով, իսկ գլխավոր տունը ստացել է վեցսյունանի հոնիական սյունաշարք և լայն ու բաց սանդուղք։ Արդյունքում, չնայած համեստ չափերին, համակառույցը ձեռք է բերել կոթողային տեսք։ Պատերի զանգվածեղությունն ընդգծում է նրբագեղ ծեփվածքը։ Դարպասի սյունամուտքի և մույթի ծոփորի դեկորը նմանը չունի, գլխավոր տան կենտրոնի պատուհանները զարդարում են նախշերով կամարակները։


== Պատմություն ==
1830-ական թվականներին դաստակերտը ձեռք է բերել վաճառական Պ. Մոլոշնիկովը, նրա օրոք գլխավոր տան ճակտոնին փորագրվել է սեփականատիրոջ անվան և ազգանվան «Պ» և «Մ» սկզբնատառերով հյուսված միացագիր։ Դաստակերտի վերջին սեփականատերը մինչև 1917 թվականի հեղափոխությունը եղել է Մ. Պ. Կլապովսկայան։ Խորհրդային իշխանության հաստատումից հետո դաստակերտի շենքերում տեղակայվել է «Գիտական աթեիզմի տունը», վերակառուցումից հետո` «Հոգևոր ժառանգության կենտրոնը»։
Ներկայումս դաստակերտում գործում է ««Սաֆինատ» լոգիստիկ ներդրումային խումբ» ընկերությունը, որի միջոցներով կատարվել է գլխավոր տան ամբողջական գիտական վերակառուցումը։ Աշխատանքների ընթացքում վերականգնվել են սկզբնական հատակագծումը, գեղատեսիլ և ծեփածո առաստաղազարդերը, առաստաղի որմնանկարները, հավաքովի մանրահատակը։ Ըստ պահպանված նկարների` վերականգնվել են կահույքն ու ներսույթի մանրամասները։


== Պատկերասրահ ==

		
		


== Ծանոթագրություններ ==


== Գրականություն ==
Москва: Энциклопедия / Глав. ред. С. О. Шмидт; Сост.: М. И. Андреев, В. М. Карев. — М. : Большая российская энциклопедия, 1997. — 976 с. — 100 000 экз. — ISBN 5-85270-277-3.
(2513) Բետսլ

(2513) Բետսլ (անգլ.՝ Baetsle), աստերոիդ աստերոիդների հիմնական գոտում։ Հայտնաբերվել է 1950 թվականի սեպտեմբերի 19-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,286366 ա. մ., առավելագույնը մոտենում է 1,8745 ա. մ. հեռավորության վրա և հեռանում 2,6982 ա. մ.։ Արեգակի շուրջ մեկ ամբողջական պտույտ է կատարում 1262,75 երկրային օրվա ընթացքում, իր ուղեծրով շարժվելով միջինում 0,285092 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2513) Բետսլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկաթապատ

Երկաթապատ, հանքավայր Մեծ Հայքի Աղձնիք աշխարհում, Վասպուրականի Ռշտունիք գավառի արևմտյան սահմանի մոտ, Վանա լճի հարավային ափին, Կապուտկող լեռնագագաթից ոչ հեռու, երկաթահանք լեռան շրջանում։ Հնում Հայաստանի երկաթի ու կապարի հայտնի հանքավայրերից էր, որտեղ արդյունահանված մետաղի մի զգալի մասը արտահանվում էր զանազան երկրներ։


== Ծանոթագրություններ ==
Պանկրուշիխայի շրջան

Պանկրուշիխայի շրջան (ռուս.՝ Панкрушихинский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Պանկրուշիխա։


== Աշխարհագրություն ==
Շրջանի տարածքի մակերեսը կազմում է 2700 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 13305 մարդ։ Բնակչության խտությունը կազմում էր 4,93 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Չուֆարովո (քաղաքատիպ ավան, Վեշկայմսկի շրջան)

Անվան այլ կիրառումների համար տե՛ս՝ ՉուֆարովոՉուֆարովո (ռուս.՝ Чуфарово), քաղաքատիպ ավան Ռուսաստանի Ուլյանովսկի մարզի Վեշկայմսկի շրջանի կազմում։
Բնակչությունը 2010 թվականին գրանցված տվյալներով կազմում էր 2371 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անատոլի Աբարենով

Անատոլի Աբարենով (ռուս.՝ Анато́лий Анато́льевич Абаре́нов, հուլիսի 10, 1938(1938-07-10), Մոսկվա, ԽՍՀՄ - ապրիլի 19, 2021(2021-04-19), Տարուսա, Կալուգայի մարզ, Ռուսաստան), խորհրդային և ռուս մուլտիպլիկատոր և նկարիչ-պատկերազարդող։


== Կենսագրություն ==
1952-1957 թվականներին սովորել է «1905 թվականի հիշատակի» ուսումնարանում։ 1959-1961 թվականներին սովորել է «Սոյուզմուլտֆիլմ» կինոստուդիային կից գեղարվեստա-մուլտիպլիկացիոն կուրսերում։ Մինչև 2000 թվականը աշխատել է կինոստուդիայում, նա նույնպես աշխատել է Դուշանբեի և Բաքվի կինոստուդիաներում։


== Ֆիլմագրություն ==


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4 с. 44.


== Արտաքին հղումներ ==
«Անատոլի Աբարենով» մուլտֆիլմը «Անիմատոր.ռու» կայքում
Ձեր կենացը (կտավ)

Ձեր կենացը, ՀԽՍՀ ժողովրդական նկարիչ Էդուարդ Իսաբեկյանի «Ձեր կենացը» կտավն արտահայտում է նկարչի մտածողությունը՝ ներթափանցված իրական կենցաղայնությամբ և հուշի երազային-երևակայական վերապրումով։


== Նկարագրություն ==
Կտավում նկարիչն ստեղծել է մահացած ծնողների «երիտասարդ» կերպարները, որոնց «հրավիրել է» սեղանի շուրջ։ Իսաբեկյանը ստեղծել է մտերմիկ-ինտիմ պատկեր, որտեղ անհամատեղելիության հակասական գաղափարն ի հեճուկս տրամաբանության ու իրականության, ժխտված է գեղարվեստական լեզվի պատկերային պայմանականություններով։
Կտավում երեք «կերպարանքները» միավորված են հոգևոր ու գենետիկ կապով, հարազատությամբ։ Մոր դեմքը ողողված է անսահման սիրով ու ջերմությամբ, ընդգծված են ոսկեցոլք հագուստն ու նարնջակարմիր վերնազգեստը։ Այս ներդաշնակությանն անսովոր հակադրություն է նկարչի իրական տարիքի և կարծես լուսանկարչական տպավորության վրա հիմնված՝ ծնողների երիտասարդ պատկերները։ Մոր և հոր թուխ մազերը, դեմքի անբնական ճերմակ դալկությունն էլ ավելի անիրական վերացածության երանգ են ձեռք բերում նկարչի ճշմարտացի ինքնապատկերի կողքին՝ ծերացած մաշկը, իմաստնացած դեմքը, ալեխառն մազերը։ Արվեստագետի ձեռքի գինու բաժակն ասես լի է ապրած տարիների ու հույզերի բեռով, վերաարժեքավորման սուբյեկտիվ իրավունքով։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Դմիտրովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Դմիտրովսկի գյուղական խորհուրդ (այլ կիրառումներ)Դմիտրովսկի գյուղական խորհուրդ  (ուկրաիներեն՝ Дмитрівська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Դմիտրովսկի գյուղական խորհրդում բնակվում էր 1144 մարդ։ Բնակավայրը զբաղեցնում է 55.65 կմ² տարածք։ Բնակչության խտությունը կազմում էր 20.56 մարդ/կմ²։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դյուք Դյումոն

Ադամ Ջորջ Դիմենտ ((անգլ.՝ Adam George Dyment), առավել հայտնի Դյուք Դյումոն (Duke Dumont) կեղծանվամբ, օգոստոսի 27, 1982(1982-08-27), Լոնդոն, Միացյալ Թագավորություն), բրիտանացի դիջեյ, երաժշտական պրոդյուսեր, ռեմիքս ստեղծող և «Blasé Boys Club» ձայնագրման լեյբլի սեփականատեր։ Նրան լայն ժողովրդականություն է բերել «Need U (100%)» պարային հիթը, որը ձայնագրվել է 2013 թվականին՝ վոկալիստ «A*M*E»-ի (Էյմիի) մասնակցությամբ, և 2014 թվականին առաջադրվել Գրեմմի մրցանակի «Լավագույն պարային ձայնագրություն» անվանակարգում։ Հաջորդ տարի բրիտանացի դիջեյի մեկ այլ հիթ՝ «I Got You» (ձայնագրված Ջաքս Ջոնսի հետ), դարձել է Մեծ Բրիտանիայի թիվ 1 սինգլը և ներկայացվել Գրեմմիի նույն անվանակարգում։ «I Got You» երգի պաշտոնական տեսահոլովակը YouTube-ում հավաքել է ավելի քան 200 միլիոն դիտում։


== Կենսագրություն ==
2004 թվականին՝ համալսարանը լքելուց հետո, Դյումոնը զբաղվել է հեռախոսների մեղեդիների ստեղծմամբ։ Երկու տարի անց հաղթել է «Diesel U Music» մրցույթում և շատ չանցած ձայնագրել առաջնելութային «Regality EP» մինի ալբոմը, որը թողարկվել է 2007 թվականին «Turbo Recordings» լեյբլում։ 2008 թվականի օգոստոսին դրան հաջորդել է մեկ այլ կարճամետրաժ աշխատանք՝ «The Dominion Dubs EP», որի թողարկմամբ զբաղվել է բրիտանացի դիջեյ Switch-ին պատկանող «Dubsided» լեյբլը։ 2010 թվականին «FabricLive»-ի շարքում լույս է տեսել Դյուք Դյումոնի առաջին դիջեյ-միքսը։ Այդ ժամանակ նա ռեմիքսներ է պատրաստել Լիլի Ալենի, «Mystery Jets»-ի և «Bat for Lashes»-ի համար։
2011 թվականին Դյումոնը Լոնդոնից տեղափոխվել է Հարտֆորդշիր, որտեղ կենտրոնացել է բնօրինակ նյութի ստեղծման վրա։ Հաջորդ տարի թողարկվել է «For Club Play Only» ալբոմի երկու փոքրիկ մաս, և ձայնագրվել են ռեմիքսներ «AlunaGeorge»-ի և Սանտիգոլդի համար։ Դյուք Դյումոնի «Need U (100%)» սինգլը, որը ձայնագրվել է վոկալիստ «A*M*E»-ի մասնակցությամբ և թողարկվել 2013 թվականի մարտին «Ministry of Sound» լեյբլում, երկու շաբաթվա ընթացքում գլխավորել է բրիտանական հիթ-շքերթը։ 2014 թվականին «Need U (100%)» սինգլն առաջադրվել է Գրեմմիի 56-րդ մրցանակաբաշխության «Լավագույն պարային ձայնագրություն» անվանակարգում։


== Սկավառակագրություն ==


=== Մինի ալբոմներ ===


=== Սինգլներ ===


=== Ռեմիքսներ ===


== Ծանոթագրություններ ==


== Արտաքին հղումներ ==
Alex Macpherson, Kieran Yates and Sam Wolfson. (2013-06-20)։ «UK dance music is back – and this time it’s going pop» (անգլերեն)։ The Guardian։ Արխիվացված է օրիգինալից 2013-07-04-ին։ Վերցված է 2013-07-02
Իդլիբի գավառ

Իդլիբի գավառ (արաբ․՝ منطقة ادلب‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Իդլիբի մարզի 5 գավառներից մեկը։
Ըստ 2004 թվականի մարդահամարի Իդլիբի գավառի բնակչությունը կազմում է 382 928 մարդ։ Գավառի կենտրոնը համարվում է Իդլիբ քաղաքը։
Իդլիբի գավառը բաժանվում է յոթ շրջանների՝

Իդլիբի շրջան (արաբ․՝ ناحية ادلب‎‎), կենտրոն՝ Իդլիբ, բնակչություն՝ 126 284 մարդ
Աբու ալ-Զուհուրի շրջան (արաբ․՝ ناحية أبو الظهور‎‎), կենտրոն՝ Աբու ալ-Զուհուր, բնակչություն՝ 38 869 մարդ
Բիննիշի շրջան (արաբ․՝ ناحية بنش‎‎), կենտրոն՝ Բիննիշ, բնակչություն՝ 35 166 մարդ
Սարակիբի շրջան (արաբ․՝ ناحية سراقب‎‎), կենտրոն՝ Սարակիբ, բնակչություն՝ 88 076 մարդ
Թաֆթանազի շրջան (արաբ․՝ ناحية تفتناز‎‎), կենտրոն՝ Թաֆթանազ, բնակչություն՝ 24 145 մարդ
Մաարրաթ Միսրինի շրջան (արաբ․՝ ناحية معرت مصرين‎‎), կենտրոն՝ Մաարրաթ Միսրին, բնակչություն՝ 57 859 մարդ
Սարմինի շրջան (արաբ․՝ ناحية سرمين‎‎), կենտրոն՝ Սարմին, բնակչություն՝ 14 530 մարդ


== Ծանոթագրություններ ==
Ջրաօդերևութաբանական վտանգավոր երևույթներ

Ջրաօդերևութաբանական վտանգավոր երևույթներ. արտակարգ մթնոլորտային երևույթներ, որոնք ուժգնությամբ, տևողությամբ, տարածքային ընդգրկումով և այլ ցուցանիշներով բնորոշ են տվյալ աշխարհագրական շրջանին ու զգալի վնաս են պատճառում տնտեսությանը, բնակչությանը, ոչնչացնում նյութական արժեքներ. հաճախ ուղեկցվում են զոհերով։ 


== Ջրաօդերևութաբանական վտանգավոր երևույթների տեսակներ ==
Ջրաօդերևութաբանական վտանգավոր երևույթներ են ավելի քան 25 մ/վ արագությամբ ուժգին քամին, փոթորիկը, պտտահողմը, ամպրոպը, ուժեղ անձրևը, ջրհեղեղը, առատ ձյունը, 50մ-ից ոչ ավելի տեսանելիությամբ մառախուղը, ձնաբուքը, մերկասառույցը (ավելի քան 20 մմ), տեղացող խոշորահատիկ (ավելի քան 20 մմ) կարկուտը, սելավներն ու ձնահյուսքերը, երաշտը վեգետացիայի շրջանում, ջերմաստիճանի անկումը (0 °C-ից ցածր)՝ ցրտահարությունը, գետում ջրի մակարդակի սրընթաց բարձրացումը՝ հորդացումը։ ՀՀ տարածքում ավելի հաճախ դիտվում և զգալի վնաս են հասցնում ցրտահարությունը, կարկուտը, երաշտը, ուժգին քամին, սելավը և այլն։ 1946 թվականի մայիսի 26-ին Գետառի սելավը մեծ վնաս է պատճառել Երևանին, ջրի ծախսը մեծացել է մոտ 100 անգամ։


== Աստվածաշնչյան Համաշխարհային ջրհեղեղ ==
Ըստ Աստվածաշնչի՝ Համաշխարհային ջրհեղեղով Արարիչը պատժել է մարդկանց՝ իր սահմանած արգելքների խախտման, վատաբարո վարքի և այլ մեղքերի համար։ Փրկվել է միայն Աստծու կամքին հպատակ Նոյը՝ իր կառուցած վիթխարի տապանում տեղավորելով իր ընտանիքը (ութ անձ), մեկական զույգ կենդանիներ, բույսեր ու սերմեր։ 40 օր ու գիշեր տեղացող հորդ անձրևից երկիրն ամբողջովին ծածկվել է ջրով։ 150 օր նավարկելուց հետո ի վերջո Նոյյան տապանը հանգրվանել է Արարատ լեռան գագաթին, որտեղից և սկիզբ է առել նոր՝ ներկայիս քաղաքակրթությունը։
Թեա Սոֆի Լոխ Նես

Թեա Սոֆի Լոխ Նես (նորվ.՝ Thea Sofie Loch Næss, 1996, Քրիստիանսանդ, Վեստ-Ագդեր), նորվեգացի դերասանուհի։


== Կենսագրություն և կարիերա ==
Թեա Սոֆի Լոխ Նեսը ծնվել է 1996 թվականի նոյեմբերի 26-ին նորվեգական Քրիսթիանսանդ քաղաքում։ Մանկությունն անցկացրել է մայրաքաղաք Օսլոյում։ Դեռևս մանկության տարիներից երազել է դերասանուհի դառնալ։ Փոքրիկ դերեր է խաղացել թատրոնում։ 2014 թվականին կինեմատոգրաֆիայում իր դեբյուտն է կատարել՝ խաղալով ֆիլմում։ Լոխ ազգանունը հորն է, Նեսը՝ մորը։
2016 թվականին Թեա Սոֆին մասնակցել է նորվեգացի երգչուհի Մատիլդայի «Apologize» երգի տեսահալովակի նկարահանումներին։


== Ֆիլմագրություն ==


== Ծանոթագրություններ ==


== Արտաքին հղումներ ==
Թեա Սոֆի Լոխ Նես (անգլ.) Internet Movie Database կայքում
Թեա Սոֆի Լոխ Նեսը ԿինոՊոիսկ կայքում (ռուս.)
Թեա Սոֆի Լոխ Նես Filmweb կայքում (նորվ.)
Թեա Սոֆի Լոխ Նես Filmweb կայքում (լեհ.)
Քվինտիլիոս Վարոս

Պուբլիոս Քվինտիլիոս Վարոս (լատ.՝ Publius Quintilius Varus, մ.թ.ա. 46-մ.թ. 9), հռոմեացի քաղաքական գործիչ և զորավար։ Մ.թ.ա. 13-ի կոնսուլ, մ.թ.ա. 7-6-ին՝ լեգատ Ասորիքում, մ.թ. 5-ից՝ Գերմանիա պրովինցիայի կուսակալ։ Վարոսի վարած հարստահարման և ռոմանականացման քաղաքականությունն առաջ է բերել գերմանական ցեղերի ապստամբություն Արմինիոսի գլխավորությամբ։ Ապստամբները Վարոսի զորքը (27 հազ. զինվոր) ներքաշել են Տևտոբուրգյան անտառ (այժմ՝ Գերմանիայի տարածքում, Վեզեր և Էմս գետերի հովիտների միջև) և կոտորել Տևտոբուրգյան անտառի ճակատամարտում. Վարոսն ինքնասպան է եղել մ․թ․ա. 9 թվականին։


== Աղբյուրներ ==
Ղազարոս Աճեմյան

Ղազարոս Աճեմյան (Բագրևանդյան) (նոյեմբերի 3, 1886, Թյուրքմեն, Օսմանյան կայսրություն - 1920-ականներից հետո), հայ բժիշկ։


== Կենսագրություն ==
Ղազարոս Աճեմյանը ծնվել է 1886 թվականին Բրուսայի նահանգի Բիլեջիկի գավառի Թյուրքմեն գյուղում։ Հետագայում կրել է Բագրևանդյան ազգանունը։ Երկրորդական կրթությունն ստացել է ամերիկացի միսիոներների Այնթապի Կենտրոնական Թուրքիայի կոլեջում։ Այնուհետև 2 տարի ուսանել է Բեյրութի Ամերիկյան համալսարանի բժշկական ֆակուլտետում։ Ազգային հեղափոխական ընկերակցություններ կազմելու պատճառով համալսարանի ղեկավարությունը հետապնդել է նրան և հեռացրել այն օրերին, երբ, ինչպես գրում է բժիշկը, «Թուրքիոյ վրայ կը շողար Ազատութեան կեղծ արեւը»։ Մեկնել է Ժնև և ուսումը շարունակել տեղի համալսարանի բժշկական ֆակուլտետում։ 1914 թվականին ստանալով բժշկի վկայականը վերադարձել է Կոստանդնուպոլիս։
1914 թվականի վերջերին զորակոչվել է օսմանյան բանակ և զինվորական բժիշկ ծառայել։ Օսմանյան բանակի կազմում կրել է բազում դժվարություններ ու դառնություններ, եղել Դարդանելում, Կիլիկիայում, Միջագետքում, Հայաստանում։ Օսմանյան բանակի սպայի համազգեստով քայլել է բյուրավոր հայերի գողգոթան դարձած ճամփաներով։ 1918 թվականին վերադարձել է Շվեյցարիա և 2 տարի մնացել Լոզան քաղաքում։ Եղել է Կոստանդնուպոլսի «Ճակատամարտ» և «Դարման» թերթերի աշխատակից։
Հայ Կարմիր խաչի Կոստանդնուպոլսի կենտրոնում է աշխատել։ Նրա ջանքերի շնորհիվ Կոստանդնուպոլսի Կարմիր խաչի մարմինը հրավիրվել է խորհրդակցական ձայնով մասնակցելու Կարմիր խաչի 10-րդ միջազգային խորհրդաժողովին (1921 թվականի մարտի 31 - ապրիլի 7) և «Մանուկների օգնության» խորհրդաժողովին (1921 թվականի ապրիլի 7-9), որոնցում Ղազարոս Աճեմյանը ներկայացրել է Հայ Կարմիր խաչը։ Հայոց շվեյցարացի բարեկամների ընկերության կենտրոնի (Ժնև) անդամներից շատերի հետ ծանոթ լինելով դեռևս ուսանողական տարիներից, հրավեր է ստացել նրանց՝ Խորհրդային Հայաստան ուղարկվելիք հիվանդանոցի բժշկապետը լինելու, սակայն ինչ-ինչ պատճառներով չի կարողացել ստանձնել այդ առաքելությունը։ 1921 թվականին տեղափոխվել է ԱՄՆ և հաստատվել Քոնեք թիքըթի նահանգի Հարթ ֆորթ քաղաքում։


== Ծանոթագրություններ ==


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Թէոդիկ «Բժ. Բագրեւանդեան։ Ինքնակենսագրութիւն», Կ. Պոլիս, 1922
Տոռեվիեխա

Տոռեվիեխա (իսպ.՝ Torrevieja, կատ.՝ Torrevella), քաղաք և մունիցիպալիտետ Իսպանիայում, Ալիկանտե պրովինցիայում։ Վերջինս գտնվում են Վալենսիա ինքնավար համայնքում։ Մունիցիպալիտետը գտնվում է Վեգա Բուխա դել Սեգուրա շրջանում։ Տոռեվիեխան զբաղեցնում է 71,44 կմ² մակերես։ Քաղաքը գտնվում է 13 կմ հեռավորության վրա Guardamar del Segura վարչական միավորից։


== Պատմական ակնարկ ==
2008 թվականին Տոռեվիեխայի բնակչությունը կազմել է 100 000 մարդ, որի 46,4 %-ն իսպանացիներ, իսկ 53,6 %-ն՝ այլազգիներ, այդ թվում անգլիացիներ, գերմանացիներ, սկանդինավյան երկրների ներկայացուցիչներ։ Բնակչության թվով այն 2-րդ մունիցիպալիտետն է պրովինցիայում Ալիկանտեից և Էլչեից հետո։
XIX դարում քաղաքում տեղակայված են եղել միայն մեկ աշտարակ, մի քանի տներ և դիտաշտարակից։ 1802 թվականին այստեղ է տեղափոխվում La Mata ընկերությանը պատկանող աղի գործարանը, որն էլ հանդիսացել է գյուղի, որը գտնվել է տվյալ քաղաքի տարածքում, արագ զարգացման պատճառ։
1820 թվականին Տոռեվիեխան բաժանվել է Օրիուլեայից և դարձել է առանձին վարչաքաղաքական միավոր։


== Հեռավորությունն այլ վարչական միավորներից ==
Մադրիդ - 376 կմ
Բարսելոնա - 451 կմ
Վալենսիա - 168 կմ
Սևիլյա - 473 կմ
Սարագոսա - 410 կմ
Մալագա - 359 կմ
Մուրսիա - 39 կմ


== Հաբաներա տոնակատարություն ==
Քաղաքն առավել ակտիվանում և փոփոխվում է ամռանը՝ օգոստոսին, երբ տեղի է ունենում Habanera կոչվող տոնակատարությունը։ Տոնի ռիթմիկ և երաժշտական առանձնահատկությունները հայտնի է Ժ․ Բիզեի «Կարմեն» օպերայով։ Հաբաներա անվանումը տոնին տրվել է ի պատիվ Հավայայի բնակիչների (La Habana)։ Հաբաներան յուրահատուկ ռիթմիկ մեղեդի է, որը XIX դարում հայտնվել է Իսպանիայի հարավային նավահանգիստներում Կուբայից վերադարձող ծովահենների հետ։


== Կլիմա ==
Հովհաննես Մինաս

Հովհաննես Մինաս (հոլ.՝ Johannes de Minas, նաև Johannes di Minas) (ծն. թ. անհայտ, Ամասիա - 1768, հունվարի 23, Ամստերդամ), հայ հոգևորական Նիդերլանդներում։
1733 թ. Օսմանյան կայսրությունից տեղափոխվել է Նիդերլանդներ, իսկ 1734 թ. մինչև մահը՝ 1768 թ., եղել է Ամստերդամի հայկական եկեղեցու քահանա (եկեղեցին բացվել է 1714 թ. և ծառայում էր Ամստերդամի հայկական համայնքին)։
Հովհաննես Մինասը բնակվում էր Կոնինգստրատ փողոցի 27 հասցեում, որտեղ դեռևս պահպանվում է նրա անունը կրող հայերեն հուշաքար։ Նրա միջոցներով է նաև 1749 թ. ստեղծվել հայկական եկեղեցու հուշաքարը։
Մահվանից հետո աճյունը ամփոփվել է Աուդեկերկ եկեղեցու գերեզմանատանը (տապանաքար հ.444)։ 2008 թ. հունվարի 20-ին այս եկեղեցում կատարվել է նրա հիշատակին նվիրված արարողություն։ Նույն տարի հոլանդացի պատմաբաններ Ռընեյ Բեկիուսը և Վաութ Ուլթեյը հրատարակել են «Ամստերդամի Աուդեկերկի 1661-1808 թթ. հայկական գերեզմանները» գիրքը։


== Ծանոթագրություններ ==
Բեհեսնիի գավառակ

Բեհեսնի, գավառակ Արևմտյան Հայաստանում, Խարբերդի վիլայեթում։ Կենտրոնը Բեհեսնի քաղաքն էր։


== Պատմություն ==
Բնակչությունը կոտորվել է 1915 թվականի Մեծ եղեռնի ժամանակ։ Կենդանի մնացածները տարագրվել են։


== Բնակչություն ==
Բնակչությունը հիմնականում հայեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
.cz

.cz, Չեխիայի վերին մակարդակի ազգային դոմենն է։


== Արտաքին հղումներ ==
IANA .cz whois տեղեկություն
Կիչիգինո (գյուղ, Գագարինսկի շրջան)

Կիչիգինո (ռուս.՝ Кичигино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միշա Քոլինզ

Միշա Քոլինզ (անգլ.` Misha Collins, իրական անուն-ազգանուն` Դմիտրի Տիպենս Կրաշնիկ (անգլ.` Dmitri Tippens Krushnic), օգոստոսի 20, 1974, (Բոստոն, Մասաչուսեթս)), ամերիկացի դերասան և ռեժիսոր։ Ավելի հայտնի է դարձել Գերբնականը հեռուստասերիալի Կաստիել դերի շնորհիվ։


== Անձնական կյանք ==
2001 թվականի հոկտեմբերին Միշան ամուսնանում է Վիկտորիա Վանտոչի հետ։ 2010 թվականի սեպտեմբերի 23-ին ծնվում է նրանց առաջնեկը` Ուեսթ Անաքսիմանդր Քոլինզը։ 2012 թվականի սեպտեմբերի 25-ին ծնվում է նրանց դուստրը՝ Մեսոն Մարի Քոլինզը։ Միշան ունի 2 կրիա, որոնց անվանում է՝ Drydraluxlaloud և Բոնի Բրայ 2-րդ։
Քոլինզը համարվում է Random Acts բարեգործական հիմնադրամի տնօրենը։ Random Acts-ը ֆինանսավորում է ամբողջ աշխարհի այն անհատներին կամ կազմակերպություններին, որոնք ուզում են բարի և պիտանի գործ կատարել։ Միշան նաև հիմնադրել է «Greatest International Scavenger Hunt the World Has Ever Seen»-ը (GISHWHES) 2011 թվականին։ Այստեղից ստացված հասույթը գնում է դեպի Random Acts: «GISHWHES»-ը գրանցված է Գինեսի ռեկորդների գրքում։


== Ֆիլմագրություն ==


== Ֆիլմագրություն ==


=== Որպես պրոդյուսեր ===
2008 - Loot
2011 - Divine: The Series
2014 - TSA America: Level Orange


=== Որպես ռեժիսոր ===
2010 - Danger stranger
2013 - TSA America: Level Orange
2014 - Behind the Scenes of Supernatural: A Fan’s Perspective


== Ծանոթագրություններ ==
Կարապետ Ավեսյան

Կարապետ Վարդանի Ավեսյան (ապրիլի 28, 1979(1979-04-28), Բեյրութ, Լիբանան), հայ երաժիշտ, կոմպոզիտոր, դիրիժոր, Լիբանանի կոմպոզիտորների միության անդամ։


== Կենսագրություն ==
Կարապետ Ավեսյանը ծնվել է Բեյրութում, 1979 թվականի ապրիլի 28-ին։
2006 թվականին ավարտել է Երևանի Կոմիտասի անվան պետական կոնսերվատորիայի կոմպոզիցիայի բաժինը (Զոհրաբյանի դասարան), իսկ 2007 թվականին՝ դիրիժորության բաժինը (Արամ Ղարաբեկյանի դասարան)։
2007 թվականին Կարապետ Ավեսյանը վերադարձել է Լիբանան և ստանձնել «Բարսեղ Կանաչյանի անվան երաժշտական քոլեջի տեսության բաժնի ղեկավարի պաշտոնը։ 2009 թվականին Ս. Քեչիկի հետ Կարապետ Ավեսյանը ստեղծել է կամերային նվագախումբ։ 2008 թվականից հանդիսանում է Լիբանանի պետական ֆիլհարմոնիկ նվագախմբի դիրիժոր և պետական կոնսերվատորիայի դասախոս, 2007-2011 թվականներին եղել է Մերձավոր Արևելքի Աստվածաբանական ճեմարանի երգչախմբի ղեկավար դասախոս։ 2009–2012 թվականներին ղեկավարել է Բեյրութի «Արմիս» երգչախումբը, մասնակցել «Բեյրութ Չանց» միջազգային փառատոնին։
2010 թվականից Կարապետ Ավեսյանը դասավանդում է Բեյրութի Արաբական համալսարանի ճարտարապետության բաժնում։ 2012 և 2014 թվականին Փարիզում և Չիկագոյում կատարելագործվել է դիրիժորության միջազգային վարպետաց դասընթացներում։ Երաժիշտը հանդիսանում է «Սուրբ Միշել» ինստիտուտի Երիտասարդական  կամերային նվագախմբի հիմնադիր ղեկավար (2013), 2014 թվականից՝ Լիբանանի ազգային երիտասարդական նվագախմբի գլխավոր դիրիժոր։


== Ստեղծագործություններ ==
Կարապետ Ավեսյանը կամերային, խմբերգերի ստեղծագործությունների հեղինակ է, մշակել է լիբանանյան. ժողովրդական երգեր՝ էստրադային նվագախմբի համար։
Գրել է սոնատին (2002)՝ կլառնետի և դաշնամուրի, «Ցոլուն աստղեր» (Հովհաննես Թումանյանի խոսքերով, 2002)՝ երգչախմբի, թեմա և վարիացիաներ (2003)՝ դաշնամուրի, «Երեք հայրեն Քուչակէն» (2004) վոկալ շարք՝ մեցցո սոպրանոյի և դաշնամուրի, սիմֆոնիկ պատկեր (2006)՝ նվագախմբի, սոնատ (2005)՝ ջութակի և դաշնամուրի համար, դաշնամուրային կվարտետ (2003), լարային կվարտետ (2008) և այլ աշխատություններ։
2004 թվականին Երևանում արժանացել է Կոմպոզիտորների Ղազարոս Սարյանի անվան մրցույթի 3-րդ մրցանակին։


== Արտաքին հղումներ ==
Կարապետ Ավեսյան
Կուշկիմուս

Կուշկիմուս (ռուս.՝ Кушкимус), գետ Ռուսաստանում, հոսում է Կարելական ինքնավար հանրապետությունում և Սուոյարվսկի շրջանում։ Գետաբերանը տեղակայված է Շույա գետի աջ ափին՝ 144 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Շույա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100112102000014394
Հիդրոլոգիական ուսումնասիրությունների կոդը - 102001439
Ավազանի կոդը - 01.04.01.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էլամ

Էլամ, Ելամ, Եղիմաիս, Շուշաստան, հին ստրկատիրական պետություն Պարսից ծոցից հյուսիս, Կերքա և Կարուն գետերի ավազանում։ Մայրաքաղաքն էր Շոշը (Շուշ, Շուշան)՝ Կերքա գետի ափին։


== Պատմական տեղեկություններ ==
Աստվածաշնչում «քաջ նետաձիգներ» ելամացիները հիշատակվում են իբրև Սեմի սերունդներ։ Սակայն նրանց ցեղախմբի կամ լեզվախմբի հարցը պատմագիտության մեջ դեռևս անորոշ է։ Ելամի արևելյան կողմում բնակվող ցեղերը, որոնց մուգ մաշկի համար հին հույն հեղինակներն անվանել են եթովպացիներ, հավանորեն ցեղակից են Հնդկաստանի դրավիդներին։ Վաղ դասակարգային հարաբերությունների ձևավորմանը զուգընթաց Ելամում առաջացել են մանր պետական միավորումներ կամ քաղաք-պետություններ, որոնք հիշատակվում են մ․թ․ա․ 3-րդ հազարամյակի կեսի շումերական վավերագրերում։ Մ․թ․ա․ 24-23-րդ դարերում Էլամը ենթարկվել է Աքքադի գերիշխանությանը, զգալի չափով կրել նրա քաղաքակրթության ազդեցությունը։ Մ․թ․ա․ 22-րդ դարում Էլամն անկախացել և հզորացել Է։


== Էլամի թագավորները ==
Էլամի Պուզուր-Ինշուշինակ թագավորը, որի գահանիստն էր Ավան քաղաքը, իրեն անվանում էր հզոր արքա, որին Ինշուշինակ աստվածը պարգևել է համաշխարհային տիրապետություն։ Մ․թ․ա․ 21-րդ դարում Էլամն ընդունել է Շումերա-աքքադական պետության գերիշխանությունը։ Էլամի որոշ քաղաքներում իշխել են շումեր կուսակալներ։ Ուր քաղաքի Շուլգի թագավորի օրոք Շոշում կառուցվել է քաղաքի հովանավոր աստծուն՝ Ինշուշինակին նվիրված տաճար։ Մ․թ․ա․ 21-րդ դարի վերջին Էլամը կրկին անկախացել է և Կուտիր-Նախունտ թագավորի գլխավորությամբ մասնակցել շումերա-աքքադական տիրակալության կործանմանը։ Հզորացած Էլամը մ․թ․ա․ 19-րդ դարում տիրել է նույնիսկ Հարավային Միջագետքին։ Կուտուրմապուկը և Վարադ-Սինը արձանագրություններում իրենց փառաբանում են որպես շումերների ու նրանց մշակույթի խնամակալներ։

Շումերի քաղաքներում նրանք կատարել են շինարարական աշխատանքներ։ Վարադ-Սինին հաջորդել է նրա եղբայրը՝ Ռիմ-Սինը, որը շուրջ 30 տարի Լարսայի համար պայքարել է Բաբելոնիայի Համմուրաբի թագավորի դեմ։ Համմուրաբին, ի վերջո, գրավել է ոչ միայն Լարսան, այլև Էլամի արքայանիստ Ցամուտբալը։ Էլամում ապաստանած Ռիմ-Սինը Համմուրաբիի մահից հետո փորձել է վերագրավել Լարսան, բայց հաջողություն չի ունեցել։ Մ․թ․ա․ 18-13-րդ դարերում Էլամը ենթարկվել է կասիտական ցեղերի տիրապետությանը։ Վերջինիս անկումից հետո Էլամը նոր վերելք է ապրել։ Իսկ Շուտրուկ-Նախունտ I թագավորը հիմնել է ուժեղ տերություն։ Թագավորությունն առավելապես հզորացել է նրա որդու՝ Շիլհակ-Ինշուշինակի օրոք, Էլամի սահմանները տարածվել են Պարսից ծոցից մինչև Նուգա, Եփրատից մինչև Կենտրոնական Իրան։ Նրա հաջորդի՝ Հուտելուտուշ-Ինշուշինակի ժամանակ Էլամը ենթարկվել է բաբելական Նաբուգոդոնոսոր Գ թագավորի հարձակումներին և անկում ապրել։ Այնուհետև Էլամի դեմ բազմիցս կռիվներ է մղել Ասորեստանը, և Էլամը հաճախ դաշնակցել է Բաբելոնիային։ Աշշուրբանիպալ թագավորին հաջողվել է մ․թ․ա․ 639 թվականին վճռական հաղթանակ տանել Էլամի դեմ, այն ենթարկել Ասորեստանի գերիշխանությանը։ Մ․թ․ա․ 6-րդ դարից թուլացած Էլամը հպատակվել է Մարաստանին, ապա Աքեմենյան Պարսկաստանին և մտել նրանց տերության մեջ՝ որպես առանձին սատրապություն։ Էլամի հնագույն պետական ավանդներին կռթնող Աքեմենյան առաջին գահակալները կրել են «Անչանի արքա» տիտղոսը և թողել են նաև էլամերեն արձանագրություններ։
Էլամերեն բնագրերում Հայաստանը կոչվում է Խար-Մինայապ կամ Հար-Մինայապ։
Սովխոզնոե (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ՍովխոզնոեՍովխոզնոե (ուկրաիներեն՝ Совхозне, Ղրիմի թաթարերեն՝ Pâtiozörnoye), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Սովխոզնոե գյուղում բնակվում էր 1 566 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիա Պոլիդուրի

Մարիա Պոլիդուրի (հուն․՝ Μαρία Πολυδούρη, ապրիլի 1, 1902(1902-04-01), Կալամատա, Պելոպոնես - ապրիլի 29, 1930(1930-04-29), Աթենք, Հունաստան), հույն բանաստեղծուհի։


== Կենսագրություն ==
Ծնվել է 1902 թվականի ապրիլի 1-ին Կալամատայում։ Վաղ տարիքում Մարիան դարձել է որբ։ Սովորել է Աթենքի պետական համալսարանում, որտեղ հանդիպել է բանաստեղծ Կոստաս Կարիոտակիսին, ով ևս այդ շրջանում սովորում էր համալսարանում։ Հետագայում այդ բանաստեղծին անվանել են «անձ, որը եզակի է հունական գրականության մեջ»։
Կարճ ժամանակ Մարիայի և Կոստասի ծանոթությունը վերածվեց հզոր, բայց դժբախտ սիրո, որը մեծապես ազդել է Մարիա Պոլիդուրի կյանքի և գրական գործունեության վրա։ 1927 թվականին Մարիա Պոլիդուրին Փարիզում հիվանդացել է տուբերկուլոզով։
Շուտով ինքնասպան է լինում Կոստաս Կարիոտակիսը, որից հետո վերջինիս առողջական վիճակը կտրուկ վատթարանում է։ 1930 թվականին նա մնում է առանց տարիքի։ 1930 թվականի ապրիլին՝ քսանութ տարեկան հասակում բանաստեղծուհին մահանում է։


== Ստեղծագործություններ ==
Մարիա Պոլիդուրին սկսել է ստեղծագործել տասնչորս տարեկան հասակից։ Բանաստեղծի կողմից հրատարակված առաջին ստեղծագործությունը կրում էր «Մայր» անվանումը։ Այն ամփոփված էր  «Ընտանեկան աստղ» ամսագրում։ Մեկ տարի անց նա ավարտում է իր առաջին գիրքը, որը սակայն երբևէ չի հրատարակվում։
Դրան հաջորդում են «Դայլալ, որը հանգչում է» (1928 թվական) և «Քաոսի արձագանք» (1929 թվական) բանաստեղծական շարքերը։ Բոլոր այս աշխատությունները հրապարակել է գրող և հրապարակախոս Լիլի Զաղրաֆուն, ով առանձին գիրք է ընծայել 1961 թվականին։
Մարիա Պոլիդուրիի ստեղծագործությունների հիմնական թեմաները եղել են սերն ու մահը։  Նրա մահից հետո բանաստեղծի ընկեր Յաննիս Հոդրոյաննիսը գրել է.


== Ծանոթագրություններ ==
Հովհաննես Մարդ

Հովհաննես Մարդ (Հովհաննես Սարգիսի Մարգարյան, 1890, Մուժամբար, Rudqat Rural District, Sufian District, Shabestar County, Արևելյան Ադրբեջան, Իրան - հունիսի 3, 1972(1972-06-03), Թեհրան, Իրան), հայ բանաստեղծ։


== Կենսագրություն ==
1900 թվականին ծնողների հետ փոխադրվել է Թիֆլիս, սովորել ռուսական գիմնազիայում։ Սկսել է գրել 1912 թվականից, աշխատակցել է «Պատանի» (1912-1914) ալմանախին։ 1929 թվականին Հովհաննես Մարդը վերադարձել է Իրան, հաստատվել Թավրիզում։ 1935 թվականից հանդես է եկել Հովհաննես Մարդ գրական անունով։ Տպագրվել է սփյուռքահայ բազմաթիվ պարբերականներում։ 1946 թվականին լույս է տեսել նրա «Զուլալ երգեր» բանաստեղծությունների ժողովածուն, որի հենքը հայրենասիրությունն է («Հայաստանին»)։ Մի շարք գործեր տոգորված են սիրով՝ մարդու ու մարդկայինի նկատմամբ («Երգերի երգը»)։ Հովհաննես Մարդը նաև թարգմանիչ է։ 1962 թվականին հրատարակել է աշխարհի շատ բանաստեղծներ ընդգրկող «Հարազատ էջեր» խորագրով առաջին գիրքը, 1967 թվականին` երկրորդը։ 1971 թվականին լույս է տեսել թարգմանական ևս մեկ գործ՝ Իրանի դասական բանաստեղծների քառյակների «Ճշմարտարան» ժողովածուն։
Սիդբար Յու

Սիդբար Յու (ռուս.՝ Сыдбарь-Ю), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Ենդի Յու գետի ձախ ափին՝6 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000020244
Հիդրոլոգիական ուսումնասիրությունների կոդը - 103002024
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիլլա Վիզքայա

Վիլլա Վիզքայա (անգլ.՝ Villa Vizcaya), գտնվում է ԱՄՆ-ի Մայամի քաղաքի Կոկոնատ Գրոուվ շրջանում, ամառանոց պալատ, այժմ՝ Vizcaya Museum and Garden թանգարան։


== Պատմություն ==

Կառույցը ձևավորված է Վիլլա Պալլադիոի ոճով, այն կառուցվել է 1914-ից 1916 թվականները ամերիկացի ճարտարապետ կրտսեր Բարրելլա Հոֆմանի նախագծով և ծառայել է որպես արդյունաբերող Ջեյմս Դերինգի (1859–1925) ձմեռային նստվայր, մինչև նրա մահը։ Սեփականության ընդհանուր մակերսը, այգու հետ միասին կազմում է 72,8 հեկտար։ Վիլլան իրենից ներկայացնում է պալատ, նախագծված է Անդրեա Պալլադիո կրկնակի սիմետրիկ առանցքին համապատասխան, այն ունի կենտրոնական բաց ներքնաբակ, ծածկված ապակե տանիքով, առկա է նաև չորս անկյունային տաղավարները ինչպես նաև դրանք իրար կապող թևերը։ Կազմված է ավելի քան 70 տարածքներից և սենյականերից, կահավորված տարբեր ժամանակաշրջանների և ոճերի դեկորատիվ կահույքով (օրինակ ամպիր)։ Վիլլայի ներքին հարդարման մշակմամբ զբաղվել է դիզայներ Պոլ Շալֆեն։ Այգու պլանավորման համար պատասխանատու էր լնդշաֆտի ճարտարապետ Դիեգո Սուվարեսը, այստեղ աշխատանքներն ավարտվել են 1920-ական թվականներին։ Դերինգի մահից հետո, 1945 թվականին նրա ժառանգները այգու մի մասը տվեցին Սենտ Օգաստեն եպիսկոպոսությանը (Ֆլորիդա) և տեղի հիվանդանոցներից մեկին։ Հենց ինքը վիլլան վաճառվել է Մայամիի Դեյդ շրջանին, այն 1953 թվականից ծառայում է որպես Դեյդի արվեստի թանգարան ( Dade County Art Museum)։
1971 թվականի մարտի 22-ին վիլլան թալանվել է, այստեղից գողացել էին 1,5 միլլիոն ԱՄՆ դոլար արժողությամբ նկարներ և արծաթյա պրագաներ։
Թալանողները ձեռբակալվեցին 1971 թվականի մարտի 25-ին։ Նյու Յորքի ոստիկանության սերժանտ Թոմ Կոննոլին ձեռբակալեց հարավսլավական ծագում ունեցող ամերիկացի հանցագործներ՝ Վոիսլավ Ստանիմիրովիչին, նրա կնոջը՝ Բրանկին և նրանց համախոհ Ալեքսանդր Կարալանովիչին։ Նրանք դատապարտվել են գողության և ապօրինի զենքի օգտագործման մեղադրանքով։ Գողոնի մի մասը 250 հազար դոլար արժողությամբ, գտել են Ստանիմիրովիչների բնակարանում, որի մեջ է եղել արծաթյա սկուտեղ, որը պատկանել է Նապալեոն Բոնապարտին։ Գողացված իրերի զգալի մասը այդպես էլ չի հայտնաբերվել։
Ներկայումս Vizcaya Museum and Gardens-ը զբաղեցնում է 20 հեկտար ընդհանուր մակերես, 1987 թվականի սեպտեմբերին այստեղ կայացել է ամերիկայի նախագահ՝ Ռոնալդ Ռեյգանի և Հռոմի պապ՝ Հովհանես Պողոս II-ի հանդիպումը։ Վիլլայի անունը՝ «Vizcaya», բասկականից թարգմանաբար նշանակում է «վեհ տարածք»։ Այգու տարածքում և շինություններում նկարահանվել են բազմաթիվ գեղարվեստական ֆիլմեր։ 1994 թվականի ապրիլից Վիլլա Վիզքայան գտնվում է ԱՄՆ-ի ազգային պատմական հուշարձանների ցուցակում։


== Պատկերասրահ ==

		
		
		
		
		


== Ծանոթագրություններ ==


== Գրականություն ==
James T. Maher: Twilight of Splendor: Chronicles of the Age of American Palaces. Little, Brown, Boston 1975, ISBN 0-316-54385-3.
Witold Rybczynski, Laurie Olin, Steven Brooke (Foto): Vizcaya:  An American Villa and Its Makers.  University of Pennsylvania Press,Philadelphia 2006, ISBN 0-8122-3951-2.
Laurie Ossman (Text), Bill Sumner (Photos): Visions of Vizcaya. Vizcaya Museum and Gardens/Miami-Dade County, Miami 2006, ISBN 0-9779744-0-5.
Kathryn C. Harwood: Lives of Vizcaya. Banyan Books, Miami 1985, ISBN 0-916224-99-6.


== Լրացում ==
Официальный сайт музея
Ռայեդ Արաֆաթ

Ռայեդ Արաֆաթ (մայիսի 24, 1964(1964-05-24), Դամասկոս, Սիրիա), Սիրիայում ծնված, պաղեստինյան ծագմամբ, ռումինական ռեանիմատոլոգիական բժիշկ է։


== Վաղ կյանք ==
Արաֆաթը ծնվել է Դամասկոսում, սակայն ծագումով Պաղեստինցի է։ Նա 14 տարեկանից սկսած կամավորական սկզբունքով աշխատել է վերակենդանացման բաժանմունքում։ 1981 թվականին արտագաղթել է Ռումինիա։ Սկզբից բնակվել է Ռումինիայի Պիտեշտ քաղաքում, որտեղ էլ մասնակցելով Ռումիներեն լեզվի դասընթացների, սովորեց Ռումիներեն։


== Կրթություն ==
Արաֆաթը կրթություն է ստացել Կլուժ-Նապոկա քաղաքի բժշկության և դեղագործության համալսարանում։ Հետագայում ընդունվել է Տարգու Մյուրեշի բժշկական համալսարան, որտեղ խորացրել է կրթությունը անեսթեզիոլոգիայի ուղղությամբ։ Նա ավարտել է մի շարք դասընթացներ արտասահմանում։ Դասընթացներ են եղել՝ Փարիզի հրշեջ բրիգադայում, Ամերիկայի Միացյալ Նահանգների գվարդիայում և Նորվեգական օդային շտապ օգնությունում։


== Կարիերա ==
1989 թվականի հեղափոխությունից հետո Արաֆաթը մտադրվեց մեկնել Ֆրանսիա, սակայն նրա դիմումը մերժվեց։ Նա սկսեց աշխատել Տարգու Մյուրեշի համալսարանում արտակարգ ծառության ստեղծման համար, որը սկզբից ֆինանսավորվում էր միայն իր կողմից։
1991 թվականին նա ստեղծեց SMURD ծառայությունը՝ բջջային արտակարգ իրավիճակների ծառայություն, որը սկսեց համագործակցել Ռումինիայի հրդեհաշեջ ծառայության և Շոտլանդիայի հակահրդեհային ծառայության հետ, որպես կամավոր մինչ 1998 թվականը, երբ պաշտոնապես ստացավ Ռումինայի քաղաքացիություն։


== Քաղաքականություն ==
Նա համակարգել է բազմաթիվ միջազգային դասախոսություններ աշխարհի տարբեր երկրներում (Ավստրիա, Դանիա, Հունաստան, Նիդեռլանդներ, Նոր Զելանդիա,Իռլանդիա, Անգլիա, Ամերիկայի Միացյալ Նահանգներ և այլն)։ 2003 թվականին նա արժանացել է Ռումինիայի արժանապատվության ազգային կարգի շքանշանին։
Նա 2009 թվականին նշանակվեց առողջապահության հարցերով Ռումինիայի պետքարտուղարի տեղակալի պաշտոնին։ 2012 թվականին նա հրաժարական տվեց կատարվող ցույցերի պատճառով։ Ցույցերի պատճառն էր առողջապահական համակարգի բարեփոխումները։ Մի քանի քաղաքներում բողոքի ցույցերից հետո, կառավարությունը հայտարարեց բարեփոխումների ծրագրերում փոփոխություններ կատարելու մասին, իսկ Արաֆաթը վերադարձավ իր նախկին պաշտոնին։ 2012 թվականի վերջին նա դարձավ Ռումինիայի առողջապահության նախարար, այնուհետև կրկին վերադարձավ նույն պաշտոնին։


== Ծանոթագրութուններ ==
Արթուր Նալբանդյան

Արթուր Լևոնի Նալբանդյան (դեկտեմբերի 9, 1971(1971-12-09), Ալավերդի, Հայկական ԽՍՀ, ԽՍՀՄ), հայ պետական գործիչ, ՀՀ Լոռու մարզի նախկին մարզպետ։


== Կրթություն ==
1979-1989 թվականներին սովորել և ավարտել է Ալավերդու Սայաթ-Նովայի անվան միջնակարգ դպրոցը։
2003-2007 թվականներին սովորել և ավարտել է Երևանի Հյուսիսային համալսարանի տնտեսագիտության և կառավարման ֆակուլտետը։


== Աշխատանքային գործունեություն ==
2000-2003 թվականներին եղել է «Ալավերդու հացի գործարան» ԲԲԸ-ի փոխտնօրենը։
2003-2005 թվականներին եղել է «Հայաստանի էլեկտրական ցանցեր» ՓԲԸ «Դեբեդ» մասնաճյուղի Թումանյանի էլեկտրական ցանցերի տնօրենը։


== Պետական և քաղաքական գործունեություն ==
2005 թվականի հոկտեմբերին ընտրվել է Ալավերդու քաղաքապետ։
2008 թվականի հոկտեմբերին վերընտրվել է Ալավերդու քաղաքապետի պաշտոնում։
2011 թվականի հուլիսի 28-ին ՀՀ Կառավարության որոշմամբ նշանակվել է Հայաստանի Հանրապետության Լոռու մարզպետ։
Հայաստանի Հանրապետական կուսակցության անդամ է։


== Պարգևներ ==
Անանիա Շիրակացու մեդալ (2014)։
ՀՀ վարչապետի հուշամեդալ։


== Անձնական կյանք ==
Ամուսնացած է, ունի երկու որդի։ Զինապարտ է, շարքային։


== Ծանոթագրություններ ==
Յադուտի

Յադուտի (ուկրաիներեն՝ Ядути), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Յադուտի գյուղում բնակվում էր 1 148 մարդ։ Բնակչության խտությունը կազմում էր 3826667 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուիլ շրջան (Նեբրասկա)

Դուիլ շրջան (անգլ.՝ Deuel County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.140 կմ² է, բնակչությունը՝ 2.098 մարդ (2010 թ. տվյալներով)։ Շրջկենտրոնն է Չապել բնակավայրը։ Կազմավորվել է 1888 թ.։
Մուխիան (Ծղալտուբոյի շրջան)

Մուխիան (վրաց.՝ მუხიანი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 85 մետր բարձրության վրա։ Շրջկենտրոն Ծղալտուբոից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1058 մարդ։


== Ծանոթագրություններ ==
Մարուջո

Մարուջո  (իտալերեն՝ Maruggio), քաղաք Իտալիայում, Ապուլիա մարզում՝ Տարանտո գավառում։
Բնակչությունը կազմում է 5510 մարդ (2008 թվական), բնակչության խտությունը կազմում է 112 մարդ/կմ²։ Զբաղեցնում է 48 կմ² տարածք։ Փոստային ինդեքսն է՝ 74020։ Հեռախոսային կոդը՝ 099։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 099 9701211
Էլեկտրոնային փոստ՝ info@comune.maruggio.ta.it
Պաշտոնական կայք՝ http://www.comune.maruggio.ta.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.